Diari Oficial de la Generalitat Valenciana


Sumari del DOGV 9204, del 28-10-2021 (2021/10174)

RESOLUCIÓ de 27 de setembre de 2021, de la Direcció General d'Obres Públiques, Transports i Mobilitat Sostenible, d'actualització de l'annex V del Decret 57/2021, de 23 d'abril, del Consell, de transposició de la Directiva (UE) 2008/96/CE, sobre gestió de la seguretat de les infraestructures viàries.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9204

Data del DOGV
:   28-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10042


Data del document
:   27-09-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * xarxa de transports
    * seguretat en carretera
    * infraestructura de transports
    * xarxa de carreteres
    * legislació

RESOLUCIÓ de 27 de setembre de 2021, de la Direcció General d'Obres Públiques, Transports i Mobilitat Sostenible, d'actualització de l'annex V del Decret 57/2021, de 23 d'abril, del Consell, de transposició de la Directiva (UE) 2008/96/CE, sobre gestió de la seguretat de les infraestructures viàries. [2021/10172]  
L'article 2 del Decret 57/2021, de 23 d'abril, del Consell, de transposició de la Directiva (UE) 2019/1936, per la qual es modifica la Directiva 2008/96/CE, sobre gestió de la seguretat de les infraestructures viàries, estableix el següent àmbit d'aplicació per a aquest:  
En aplicació de l'article 1 de la Directiva 2008/96/CE sobre gestió de la seguretat de les infraestructures viàries modificada per la Directiva (UE) 2019/1936, del Parlament Europeu i del Consell, aquest decret s'aplica en aquelles infraestructures viàries de titularitat de la Generalitat Valenciana indicades en l'annex V, amb independència que es troben en fase de disseny, construcció o explotació.  
La disposició final primera, segon paràgraf d'aquest decret, estableix el següent:  
«S'habilita la direcció general competent en seguretat viària perquè puga ampliar o reduir la relació d'infraestructures viàries a les quals s'aplica aquest decret, i que s'especifiquen en l'annex V.»  
  
L'article 141 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, estableix el següent:  
«La Direcció General d'Obres Públiques, Transports i Mobilitat Sostenible exerceix les funcions establides en l'article 70 de la Llei 5/1983, de 30 de desembre, del Consell, i la resta prevista en l'ordenament jurídic, en matèria d'infraestructures públiques viàries, ferroviàries, portuàries i aeroportuàries, seguretat viària, administració de costes, gestió i explotació de ports i infraestructures portuàries de competència autonòmica, planificació i logística del transport; planificació, coordinació i execució de l'oferta intermodal del transport a la Comunitat Valenciana; seguretat i ordenació del transport; gestió de la xarxa de transports, i mobilitat metropolitana.»  
Per la qual cosa, l'actualització de la relació d'infraestructures viàries que constitueixen l'annex V correspon a la Direcció General d'Obres Públiques, Transports i Mobilitat Sostenible.  
Recentment s'ha posat en servei la prolongació de l'autovia CV-35, entre Casinos i Losa del Obispo, concretament fins al PK 50+880, de manera que aquesta prolongació encaixa amb el concepte d?«autopista» de l'article 1 de la Directiva 2008/96/CE modificada per la Directiva (UE) 2019/1936, per la qual cosa és procedent ampliar el tram de la CV-35 en la relació de l'annex V, que s'estableix entre els PK 9+000 i 50+880.  
Per tant, d'acord amb el que es disposa en la disposició final primera del Decret 57/2021, de 23 d'abril, del Consell, de transposició de la Directiva (UE) 2019/1936, per la qual es modifica la Directiva 2008/96/CE sobre gestió de la seguretat de les infraestructures viàries, i del que es disposa en l'article 141 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Actualitzar la relació de carreteres de l'annex V del Decret 57/2021, de 23 d'abril, del Consell, de transposició de la Directiva (UE) 2019/1936, per la qual es modifica la Directiva 2008/96/CE sobre gestió de la seguretat de les infraestructures viàries, en el sentit d'ampliar el tram de la carretera CV-35 i establir-lo entre els PK 9+000 i 50+880.  
  
  
ANNEX V  
  
CARRETERA PK INICIAL PK FINAL  
CV-10 0+000 42+600  
CV-35 9+000 50+880  
CV-80 0+000 19+000  
  
  
  
Segon  
La present resolució sortirà efectes el mateix dia de la publicació en el Diari Oficial de la Generalitat Valenciana.  
  
Contra la present resolució, que no posa fi a la via administrativa, s'hi pot interposar un recurs d'alçada davant de la secretària autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 27 de setembre de 2021.- La directora general d'Obres Públiques, Transport i Mobilitat Sostenible: Roser Obrer Marco.